Diari Oficial de la Generalitat Valenciana


Sumari del DOGV 8000, del 15-03-2017 (2017/1847)

RESOLUCIÓ de 27 de febrer de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 86/16-AIA Villena.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8000

Data del DOGV
:   15-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1847


Data del document
:   27-02-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 27 de febrer de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 86/16-AIA Villena. [2017/1847]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 86/16-AIA Villena.  
  
«Declaració d'impacte ambiental  
Expedient: 206-7000-XXH-Q.  
Títol: magatzem de compra i venda de ferralla.  
Promotor: Vicente Griñán Díaz.  
Autoritat substantiva: Ajuntament de Villena.  
Localització: carrer Caudete, 11, Villena (Alacant).  
  
Descripció del projecte  
L'objecte del projecte és l'obtenció de la llicència ambiental per a instal·lar i desenvolupar activitat de magatzem de compra i venda de ferralla, d'acord amb la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
Segons indica el projecte, l'activitat s'ubicarà a l'interior d'una nau industrial ja existent en el municipi de Villena (Alacant). La situació de la nau està definitiva, exactament, en l'estudi d'impacte ambiental (EIA), amb les coordenades UTM de quatre punts que la delimiten. L'adreça cadastral és carrer Caudete, 6, que correspon a l'adreça carrer Caudete, 11, indicada per l'Ajuntament per a concedir la llicència.  
  
L'activitat s'instal·larà a l'interior d'una nau coberta que té 416,06 m² de superfície construïda, dels quals 337,39 m² corresponen a la planta baixa i 78,67 m² a un entresolat on se situarà la zona d'oficines. L'emmagatzemament i manipulació dels residus es realitzarà en la planta baixa (magatzem), que ocuparà 297,18 m² i disposarà de solera de formigó impermeabilitzada. Hi ha dues entrades al local per la façana principal, una dóna a les oficines i per l'altra s'accedirà a la zona de magatzem. Es preveu la instal·lació en el magatzem de bàscula de pesada, de prestatgeries i ubicacions sobre la solera específiques per a cada residu.  
El local forma part d'un edifici industrial amb diversos immobles. Disposa de subministrament d'energia elèctrica, d'aigua potable i connexió amb la xarxa del clavegueram municipal.  
Tota l'activitat es realitzarà a l'interior de la nau.  
Procés industrial  
El projecte proposa instal·lar i desenvolupar un centre de transferència de residus on es realitzen tasques de selecció i magatzematge de residus. L'objectiu és optimitzar el transport dels residus, per la qual cosa s'acumularan residus semblants fins que es disposa de quantitats suficients per a optimitzar el seu transport a instal·lacions finals de tractament. Es reduirà també, en la mesura que siga possible, el volum d'aquests.  
Entre els residus admesos en la instal·lació n'hi ha del tipus no perillosos (RNP), perillosos (RP) i residus d'aparells elèctrics i electrònics (RAEE).  
La descripció general del procés és la següent:  
1. Recepció: els vehicles s'inspeccionaran visualment a l'entrada i es comprovarà que transporten residus admissibles per a la instal·lació. S'omplirà una fitxa de control del material entrant. A continuació, es procedirà a la pesada del material.  
2. Classificació: una vegada descarregats, s'identificaran els residus i se separaran en funció de la seua naturalesa i de les operacions a les quals se sotmetran.  
3. Emmagatzemament: es preveuen distintes zones d'emmagatzemament, segons es tracte de residus perillosos, no perillosos o electrodomèstics. A l'hora de situar-los en la instal·lació, es tindrà en compte els tipus de residus i les possibles incompatibilitats entre les substàncies que els componen.  
Segons el pla de distribució de residus presentat en l'EIA, en la planta baixa es diferencien les àrees d'emmagatzemament de metalls ferris, alumini, vidre, llimadures i ferritges de metalls no ferris, coure, olis alumini premsat i contenidors per a emmagatzemament. No s'indica on se situaran les zones de bateries, acumuladors o de RAEE.  
  
4. Compactació: es realitzarà en els residus que són susceptibles de disminució de volum. Per a això s'utilitzaran les premses, que en seran dos segons el pla de distribució de la planta. Una vegada aconseguida la bala, o fardell, s'etiquetarà i emmagatzemarà en el lloc destinat.  
Segons indica l'EIA, les operacions de valoració que inclouen la compactació, només es realitzaran en residus no perillosos.  
5. Finalment, es transportaran a instal·lacions de tractament.  
La codificació dels residus per als quals se sol·licita la corresponent autorització administrativa d'emmagatzemament temporal, segons la decisió de la Comissió de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE, del Parlament Europeu i del Consell, són els següents:  
02 01 10: Residus metàl·lics.  
03 01 05: Serradura, borumballes, retalls, fusta, taulers de partícules i fulloles diferents dels mencionats en el codi 03 01 04.  
04 01 08: Residus de pell adobada (serratges, rebaixadures, retalls, pols d'esmerilat) que contenen crom.  
12 01 01: Llimadures i ferritja de metalls ferris.  
12 01 02: Pols i partícules de metalls ferris.  
12 01 03: Llimadures i ferritja de metalls no ferris.  
12 01 04: Pols i partícules de metalls no ferris.  
12 01 05: Borumballes i rebaves de plàstic.  
12 01 13: Residus de soldadura.  
15 01 01: Envasos de paper i cartó.  
15 01 02: Envasos de plàstic.  
15 01 04: Envasos metàl·lics.  
15 01 07: Envasos de vidre.  
16 01 06: Vehicles al final de la seua vida útil que no continguen líquids ni altres components perillosos  
16 02 16: Components retirats d'equips rebutjats diferents dels especificats en el codi 16 02 15.  
17 02 02: Vidre.  
17 02 03: Plàstic.  
17 04 01: Coure, bronze, llautó.  
17 04 02: Alumini.  
17 04 03: Plom.  
17 04 04: Zinc.  
17 04 05: Ferro i acer.  
17 04 06: Estany.  
17 04 07: Metalls mesclats.  
17 04 11: Cables diferents dels especificats en el codi 17 04 10.  
13 02 06\*: Olis sintètics de motor, de transmissió mecànica i lubricants.  
13 02 07\*: Olis fàcilment biodegradables de motor, de transmissió mecànica i lubricants.  
13 02 08\*: Altres olis de motor, de transmissió mecànica i lubricants.  
16 01 07\*: Filtres d'oli.  
16 06 01\*: Bateries de plom.  
16 06 02\*: Acumuladors de Ni-Cd.  
16 06 05: Altres piles i acumuladors.  
17 04 09\*: Residus metàl·lics contaminats amb substàncies perilloses.  
16 02 09\*: Transformadors i condensadors que contenen PCB.  
16 02 13\*: Equips rebutjats que contenen components perillosos, diferents dels especificats en els codis 16 02 09 a 16 02 12.  
La capacitat d'emmagatzemament màxima estimada per a la instal·lació és de 20 t per als RNP, 2,8 t de RP i 1 t de RAEE. Està previst el tractament de 250.000 kg. de residus a l'any.  
Tramitació administrativa  
Amb data 17 de juny de 2016 l'Ajuntament de Villena va traslladar l'expedient de sol·licitud de llicència ambiental per a l'activitat d'emmagatzemament de compra i venda de ferralla, a fi d'obtindre la declaració d'impacte ambiental ordinària preceptiva i abans de la concessió de la llicència. L'expedient inclou el certificat d'informació pública, per un termini de 20 dies; l'informe urbanístic; el projecte de llicència, i l'estudi d'impacte ambiental (EIA).  
El 26 d'agost de 2016 es va remetre el promotor i a l'Ajuntament de Villena (òrgan substantiu) un requeriment sobre determinades deficiències en la documentació administrativa i tècnica aportada, esmenades amb la documentació presentada per l'Ajuntament, en aquesta direcció general, el 23 de novembre de 2016 i remesa per correu electrònic el 23 de desembre de 2016.  
El certificat d'informació pública indica que el tràmit es va dur a terme per mitjà de la publicació en el Butlletí Oficial de la Província d'Alacant número 194 de 7 d'octubre de 2016. L'expedient va estar exposat al públic durant un període de trenta dies, durant el qual no s'hi van presentar al·legacions.  
Consideracions ambientals  
Consultat el visor web intern de cartografia de la CHOPVT, no s'observen afeccions ambientals ressenyables en el punt d'ubicació de la instal·lació. Es tracta d'un sòl urbà industrial que, segons l'informe urbanístic remés per l'Ajuntament, és compatible amb la normativa i el planejament urbanístic municipal vigent.  
Com a alternatives tècnicament viables al projecte, l'EIA indica que es van utilitzar tres possibilitats quant a la seua ubicació, totes aquestes en el mateix municipi. Justifica l'elecció de la solució adoptada, ja que es tracta d'una nau ja construïda, situada en una zona industrial on no hi ha perillositat per inundació.  
Ja que es realitza a l'interior d'una nau ja construïda en un polígon industrial consolidat, únicament es consideraran les afeccions ambientals durant la fase de funcionament. Les principals són:  
1. A l'atmosfera:  
a) Alteració de la qualitat de l'aire.  
L'EIA considera que es podria produir un impacte negatiu en l'atmosfera per l'emissió de gasos contaminants a l'atmosfera procedents dels gasos d'escapament dels motors de combustió interna i de la sublimació o evaporació de residus que s'emmagatzemen en les instal·lacions. Perquè aquest impacte siga compatible estableix mesures preventives i correctores entre les quals hi ha la realització de controls periòdics de les emissions, inspeccions reglamentàries a la instal·lació i compliment de la legislació en matèria de qualitat ambiental, ja que es tracta d'una activitat potencialment contaminant de l'atmosfera.  
  
No obstant això, no s'especifiquen les condicions d'emmagatzemament dels equips que contenen components perillosos al seu interior susceptibles de vessar-se o volatilitzar-se si hi ha ruptures. Aquests residus seran tractats amb especial atenció per a evitar els colps que pogueren provocar vessaments o fugues dels seus components. Cal destacar que en les instal·lacions només es realitzarà la seua classificació i emmagatzemament, no es realitzaran operacions d'extracció de fluids o manipulacions en aquells que pogueren lliurar aquest tipus de substàncies perilloses al medi ambient. S'emmagatzemaran en contenidors homologats.  
  
b) Contaminació acústica.  
Presenta un estudi acústic que justifica que no es transmetran als locals limítrofs o a l'exterior nivells de soroll superiors als permesos per la normativa. En aquest estudi, quant a maquinària, únicament es fa referència a l'aire condicionat sense comptar amb el soroll i vibracions produït en els processos de compactació. Haurà d'incloure totes les fonts de soroll produïdes durant l'exercici de l'activitat en l'estudi acústic i verificar les conclusions amb el resultat de les auditories acústiques establides en l'article 18 del Decret 266/2004, de 3 de desembre, del Consell de la Generalitat Valenciana. Per això, a la posada en marxa de l'activitat i almenys cada 5 anys, el titular s'haurà de dur a terme un control de les emissions acústiques i dels nivells de recepció en l'entorn mitjançant la realització d'aquestes. Aquestes es realitzaran en la fase de funcionament i per un organisme de control autoritzat, i es faran constar els resultats en un llibre de control que estarà a la disposició de les administracions competents. Si se superen els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica.  
  
2. Al sòl:  
Segons indica l'EIA, la contaminació del sòl es podria produir per l'abocament incontrolat de residus o per accidents que provoquen el vessament de substàncies contaminants.  
Com a mesures preventives i correctores proposa:  
- La solera del magatzem serà de formigó impermeable.  
- Es realitzarà un gual de contenció entre la zona de recepció i l'exterior de la nau per a evitar l'eixida a l'exterior de vessaments accidentals que s'hi pogueren produir.  
- Els residus líquids s'emmagatzemaran en bidons, sobre estanteries, davall de les quals es col·locaran safates que arreplegaran els abocaments si s'hi produeixen vessaments accidentals. Els residus sòlids s'emmagatzemaran en instal·lacions, sobre la solera, específiques per a cada residu, ja que no són susceptibles de produir vessaments.  
- No es realitzaran recollides de materials a l'exterior de la nau.  
Aquestes mesures es complementaran amb el següent:  
- Es disposarà de material absorbent (per exemple, serradura o sepiolita) en quantitat suficient per a la recollida immediata dels abocaments que puguen produir-s'hi. Així mateix, es col·locarà aquest material com a detector de vessaments o fugues en les zones on s'emmagatzemen fluids. Tant els abocaments recollits en les cubetes de seguretat com pel material absorbent, es tractaran com a residus generats per l'activitat fins a la seua retirada per gestors autoritzats.  
- Els contenidors que emmagatzemen bateries i acumuladors seran estancs i resistents a la corrosió pel seu electròlit. En aquesta zona es disposarà, a més, de material neutralitzador de l'electròlit corresponent, el qual, una vegada utilitzat, es gestionarà com a residu generat.  
- La instal·lació complirà el que estableix el Reial decret 110/2015, de 20 de febrer, sobre residus d'aparells elèctrics i electrònics.  
  
3. A les aigües:  
Segons s'indica en el projecte i EIA, la instal·lació disposa de connexió amb la xarxa del clavegueram municipal. La xarxa de sanejament instal·lada en la parcel·la és de tipus separatiu. Les aigües residuals, procedents dels lavabos, seran semblants a les residuals domèstiques i abocaran a la xarxa de clavegueram. Les pluvials que es recullen en la coberta, junt amb la resta de pluvials de l'edifici, abocaran a la xarxa de sanejament municipal.  
Per a previndre la contaminació de les aigües, es disposarà d'un sistema de control de fugues al voltant de les instal·lacions destinades a contindre aigües residuals o substàncies perilloses. Els vessaments que pogueren produir-s'hi seran gestionats d'acord amb la seua naturalesa, i s'aportarà la documentació que n'acredita el compliment.  
Cal assenyalar que l'EIA no indica si hi haurà aigües residuals provinents de la neteja del local. A fi d'una correcta evacuació i tractament de les aigües residuals generades en el normal exercici de l'activitat, les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, si és més restrictiva, a l'ordenança municipal d'abocaments de l'Ajuntament de Villena. Si fóra necessari s'aplicaran els tractaments previs pertinents per a complir els límits que s'hi establisquen.  
  
4. Impacte sobre la fauna, flora, paisatge.  
No es consideren importants, ja que l'activitat se situa a l'interior d'una nau d'un polígon industrial ja consolidat.  
5. Creació d'ocupació i producció de béns i serveis  
L'EIA recull en aquest epígraf els impactes positius que l'activitat de gestió de residus suposa per al medi ambient. Considera positiu la creació de llocs de treball i el desenvolupament sostenible que suposa per a la societat l'existència d'aquest tipus d'infraestructures de valoració de residus.  
L'EIA estableix un programa de vigilància ambiental amb l'objectiu de detectar impactes en el medi ambient no previstos durant l'exercici de l'activitat que comportarien una modificació de les mesures protectores establides. Proposa un programa de controls i revisions de les mesures proposades, del qual es portarà un registre documentat a l'efecte d'acreditar l'adopció i execució de les mesures preventives i correctores propostes i la comprovació de la seua eficàcia.  
Aquest programa de vigilància ambiental, a més, inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i entrega dels residus. La documentació estarà a la disposició de les autoritats competents.  
Consideracions jurídiques  
1. El projecte ha sigut sotmés al procediment d'avaluació d'impacte ambiental, d'acord amb l'apartat 6.c.2 de l'annex I del Decret 162/1990, de 15 d'octubre, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'impacte ambiental i modificat pel Decret 32/2006, de 10 de març.  
  
2. L'expedient ha observat els tràmits previstos en la Llei 21/2013, de 9 de desembre, d'avaluació ambiental i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat de magatzem de compra i venda de ferralla, el titular de la qual és Vicente Griñán Díaz ubicada en el carrer Caudete, 11, Villena (Alacant) sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, així com les condicions establides a continuació:  
1. Els residus admesos en l'activitat seran els indicats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en el quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. S'obtindrà de l'òrgan competent en matèria de residus les corresponents autoritzacions i inscripció en el registre general de gestors autoritzats de residus de la Comunitat Valenciana que corresponguen per al centre ubicat en el carrer Caudete, 11, Villena (Alacant), per a l'exercici de l'activitat, i aquesta s'adapta a les condicions que establisca l'òrgan esmentat.  
3. El promotor disposarà de compromisos d'acceptació de residus per gestors autoritzats per a la totalitat dels residus generats per aquesta activitat i s'indicarà com a punt de recollida les instal·lacions localitzades en el carrer Caudete, 11, Villena (Alacant). Els compromisos estaran permanentment en vigor i a la disposició de l'autoritat ambiental competent.  
4. L'estudi acústic inclourà totes les fonts de so que es produiran durant l'exercici de l'activitat. A la posada en marxa de l'activitat i almenys cada 5 anys, el titular s'haurà de dur a terme un control de les emissions acústiques i dels nivells de recepció en l'entorn mitjançant la realització d'auditories acústiques. Aquestes es realitzaran amb l'activitat en funcionament i per un organisme de control autoritzat, i es faran constar els resultats en un llibre de control que estarà a la disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
  
5. La instal·lació disposarà de material absorbent (per exemple, serradura o sepiolita) en quantitat suficient per a la recollida immediata dels abocaments que puguen produir-s'hi. Així mateix, es col·locarà aquest material com a detector de vessaments o fugues les zones on s'emmagatzemen fluids. Tant els abocaments recollits en les cubetes de seguretat com pel material absorbent, es tractaran com a residus perillosos fins a la seua retirada per gestors autoritzats.  
6. Els contenidors que emmagatzemen bateries i acumuladors seran estancs i resistents a la corrosió pel seu electròlit. En aquesta zona es disposarà, a més, de material neutralitzador de l'electròlit corresponent, el qual, una vegada utilitzat, es gestionarà com a residu generat per l'activitat.  
7. Per emmagatzemar RAEE, la instal·lació complirà el que estableix el Reial decret 110/2015, de 20 de febrer, sobre residus d'aparells elèctrics i electrònics.  
8. Les instal·lacions i els paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, si és més restrictiva, a l'ordenança municipal d'abocaments de l'Ajuntament de Villena. Si fóra necessari s'aplicaran els tractaments previs pertinents per a complir els límits que s'hi establisquen.  
9. Es portarà un registre documentat del programa de vigilància ambiental a efectes d'acreditar l'adopció i execució de les mesures preventives i correctores propostes i la comprovació de la seua eficàcia. Aquest registre documentat inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i entrega dels residus. La documentació estarà a la disposició de les autoritats competents.  
10. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que, contra aquesta resolució, ja que no és un acte definitiu en via administrativa, no es pot interposar cap recurs, la qual cosa no és inconvenient perquè es puguen utilitzar els mitjans que en defensa del seus drets i interessos estimen pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que estableix l'article 41 de la Llei 21/2013, de 9 de desembre, d'avaluació ambiental.  
  
La regulació de la vigència d'aquesta declaració d'impacte ambiental serà la que s'estableix en l'article 43 de la Llei 21/2013.  
  
València, 25 de gener de 2017.- El director general de Medi Natural i d'Avaluació Ambiental: Antoni Marzo i Pastor».  
  
València, 27 de febrer de 2017.- El director general de Medi Natural i d'Avaluació Ambiental: Antoni Marzo i Pastor.